CELEX: 32017R1203
Language: sk
Date: 2017-07-05 00:00:00
Title: Nariadenie Komisie (EÚ) 2017/1203 z 5. júla 2017, ktorým sa mení smernica Európskeho parlamentu a Rady 2002/46/ES a nariadenie Európskeho parlamentu a Rady (ES) č. 1925/2006, pokiaľ ide o organický kremík (metylsilántriol) a fosforylové oligosacharidy vápnika (POs-Ca®) pridávané do potravín a používané pri výrobe výživových doplnkov (Text s významom pre EHP )

6.7.2017   
            
            
               SK
            
            
               Úradný vestník Európskej únie
            
            
               L 173/9
            
         NARIADENIE KOMISIE (EÚ) 2017/1203
   z 5. júla 2017,
   ktorým sa mení smernica Európskeho parlamentu a Rady 2002/46/ES a nariadenie Európskeho parlamentu a Rady (ES) č. 1925/2006, pokiaľ ide o organický kremík (metylsilántriol) a fosforylové oligosacharidy vápnika (POs-Ca®) pridávané do potravín a používané pri výrobe výživových doplnkov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (1), a najmä na jej článok 4 ods. 5,
   so zreteľom na nariadenie Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (2), a najmä na jeho článok 3 ods. 3,
   keďže:
   
               (1)
            
            
               V prílohe II k smernici 2002/46/ES je uvedený zoznam vitamínov a minerálnych látok, ktoré možno používať pri výrobe výživových doplnkov.
            
         
               (2)
            
            
               Podľa článku 14 smernice 2002/46/ES sa ustanovenia o vitamínoch a minerálnych látkach vo výživových doplnkoch, ktoré môžu mať vplyv na verejné zdravie, majú prijať po konzultácii s Európskym úradom pre bezpečnosť potravín (ďalej len „úrad“).
            
         
               (3)
            
            
               V prílohe II k nariadeniu (ES) č. 1925/2006 je uvedený zoznam vitamínov a minerálnych látok, ako aj formy, v ktorých sa môžu pridávať do potravín.
            
         
               (4)
            
            
               Podľa článku 3 ods. 3 nariadenia (ES) č. 1925/2006 sa majú úpravy zoznamu v prílohe II k uvedenému nariadeniu prijímať po zohľadnení stanoviska úradu.
            
         
               (5)
            
            
               Po doručení žiadosti o doplnenie organického kremíka ako zdroja kremíka do zoznamu uvedeného v prílohe II k smernici 2002/46/ES prijal úrad 9. marca 2016 vedecké stanovisko k bezpečnosti organického kremíka (metylsilántriolu, MMST) ako novej zložky potravín, ktorá sa má používať ako zdroj kremíka vo výživových doplnkoch, ako aj na účely biologickej dostupnosti kyseliny ortokremičitej z tohto zdroja (3).
            
         
               (6)
            
            
               Zo stanoviska vyplýva, že používanie organického kremíka (metylsilántriolu) vo výživových doplnkoch ako zdroj kremíka nepredstavuje bezpečnostné riziko, ak sú dodržané určité podmienky.
            
         
               (7)
            
            
               Vzhľadom na súhlasné stanovisko úradu by sa organický kremík (metylsilántriol) mal doplniť do zoznamu uvedeného v prílohe II k smernici 2002/46/ES.
            
         
               (8)
            
            
               Po doručení žiadosti o doplnenie fosforylových oligosacharidov vápnika (POs-Ca®) ako zdroja vápnika do zoznamu uvedeného v prílohe II k smernici 2002/46/ES a do zoznamu uvedeného v prílohe II k nariadeniu (ES) č. 1925/2006 prijal úrad 26. apríla 2016 vedecké stanovisko k bezpečnosti fosforylových oligosacharidov vápnika (POs-Ca®) ako zdroja vápnika pridávaných na výživové účely do potravín, výživových doplnkov a potravín na osobitné lekárske účely (4).
            
         
               (9)
            
            
               Zo stanoviska vyplýva, že používanie fosforylových oligosacharidov vápnika (POs-Ca®) v potravinách a vo výživových doplnkoch ako zdroj vápnika nepredstavuje bezpečnostné riziko, ak sú dodržané určité podmienky.
            
         
               (10)
            
            
               Vzhľadom na súhlasné stanovisko úradu by sa fosforylové oligosacharidy vápnika (POs-Ca®) mali doplniť do zoznamu uvedeného v prílohe II k smernici 2002/46/ES a zoznamu uvedeného v prílohe II k nariadeniu (ES) č. 1925/2006.
            
         
               (11)
            
            
               Konzultácie so zainteresovanými stranami prebiehali v rámci poradnej skupiny pre potravinový reťazec a zdravie zvierat a rastlín a predložené pripomienky sa zohľadnili.
            
         
               (12)
            
            
               Smernica 2002/46/ES a nariadenie (ES) č. 1925/2006 by sa preto mali zodpovedajúcim spôsobom zmeniť.
            
         
               (13)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha II k smernici 2002/46/ES sa mení v súlade s prílohou k tomuto nariadeniu.
   Článok 2
   Príloha II k nariadeniu (ES) č. 1925/2006 sa mení v súlade s prílohou k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. júla 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 183, 12.7.2002, s. 51.
   
      (2)  Ú. v. EÚ L 404, 30.12.2006, s. 26.
   
      (3)  Vestník EFSA (EFSA Journal) (2016) 14(4):4436.
   
      (4)  Vestník EFSA (EFSA Journal) (2016) 14(6):4488.
   
      PRÍLOHA
      
                  1.
               
               
                  Časť B prílohy II k smernici 2002/46/ES sa mení takto:
               
            
                  a)
               
               
                  za zápis „kyselina kremičitá“ sa vkladá tento zápis:
                  „organický kremík (metylsilántriol)“;
               
            
                  b)
               
               
                  za zápis „síran vápenatý“ sa vkladá tento zápis:
                  „fosforylové oligosacharidy vápnika“.
               
            
                  2.
               
               
                  V bode 2 prílohy II k nariadeniu (ES) č. 1925/2006 sa za zápis „jablčnan vápenatý“ vkladá tento zápis:
                  „fosforylové oligosacharidy vápnika“.